Oficialusis leidinys L 066 , 11/03/2003 p. 0001 - 0008



Europos Parlamento ir Tarybos reglamentas (EB) Nr. 437/2003 2003 m. vasario 27 d. dėl statistinių ataskaitų apie keleivių, krovinių ir pašto vežimą oro transportu EUROPOS PARLAMENTAS IR EUROPOS SĄJUNGOS TARYBA, atsižvelgdami į Europos bendrijos steigimo sutartį, ypač į jos 285 straipsnį, atsižvelgdami į Komisijos pasiūlymą [1], atsižvelgdami į Ekonomikos ir socialinių reikalų komiteto nuomonę [2], laikydamiesi Sutarties 251 straipsnyje nustatytos tvarkos [3], kadangi: (1) Siekdamos atlikti joms pavestus uždavinius pagal Bendrijos oro transporto politiką ir atsižvelgdamos į bendros transporto politikos būsimą plėtrą, Bendrijos institucijos turėtų reguliariai gauti palyginamus, nuoseklius ir suderintus statistinius duomenis apie keleivių, krovinių ir pašto vežimo oro transportu Bendrijoje arba iš Bendrijos ir į Bendriją mastą ir plėtrą. (2) Šiuo metu Bendrijoje tokie išsamūs statistiniai duomenys nerenkami. (3) 1998 m. gruodžio 22 d. Tarybos sprendimas 1999/126/EB dėl 1998-2002 metų Bendrijos statistikos programos [4] nustatė būtinybę rengti tokią statistiką. (4) Bendras palyginamų ir suderintų duomenų rinkimas leidžia integruotai sistemai greitai pateikti patikimą ir nuoseklią informaciją. (5) Duomenys apie keleivių, krovinių ir pašto vežimą oro transportu turėtų būti kuo labiau suvienodinti su Tarptautinės civilinės aviacijos organizacijos (ICAO) pateikiamais tarptautiniais duomenimis, prireikus užtikrinant galimybę juos palyginti su kitų valstybių narių ir skirtingų transporto rūšių duomenimis. (6) Po tam tikro laiko Komisija turėtų pateikti ataskaitą, kad būtų galima įvertinti šio reglamento taikymą. (7) Pagal Sutarties 5 straipsnyje nustatytą subsidiarumo principą, veiksmingas suderintų duomenų teikimą užtikrinančių bendrųjų statistikos standartų parengimas galimas tik Bendrijos lygiu. Minėtuosius standartus turėtų įgyvendinti kiekviena valstybė narė, kontroliuojant organizacijoms ir įstaigoms, atsakingoms už oficialių statistinių duomenų parengimą. (8) 1997 m. vasario 17 d. Tarybos reglamentas (EB) Nr. 322/97 dėl Bendrijos statistikos [5] nustato pamatinę sistemą šiuo reglamentu nustatytoms nuostatoms. (9) Šiam reglamentui įgyvendinti būtinos priemonės patvirtinamos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką [6]. (10) Buvo konsultuojamasi su Tarybos sprendimu 89/382/EEB, Euratomas [7] įsteigtu Statistikos programų komitetu. (11) 1987 m. gruodžio 2 d. Londone Ispanijos Karalystės ir Jungtinės Didžiosios Britanijos ir Šiaurės Airijos Karalystės užsienio reikalų ministrai pasirašė jungtinę deklaraciją dėl abiejų šalių susitarimo glaudžiau bendradarbiauti, naudojantis Gibraltaro oro uostu, ir šie susitarimai dar turi būti įgyvendinti, PRIĖMĖ ŠĮ REGLAMENTĄ: 1 straipsnis Tikslas Valstybės narės rengia Bendrijos statistines ataskaitas apie keleivių, krovinių ir pašto vežimą komerciniu oro susisiekimu bei orlaivių judėjimą tarp Bendrijos oro uostų, išskyrus skrydžius valstybiniais orlaiviais. 2 straipsnis Gibraltaras 1. Šio reglamento taikymas Gibraltaro oro uostui neturi pažeisti atitinkamų Ispanijos Karalystės ir Jungtinės Didžiosios Britanijos ir Šiaurės Airijos Karalystės teisinių pozicijų, susijusių su ginču dėl oro uosto teritorijos suverenumo. 2. Šio reglamento taikymas Gibraltaro oro uostui laikinai sustabdomas, kol pradės veikti susitarimai, numatyti 1987 m. gruodžio 2 d. Ispanijos Karalystės ir Jungtinės Didžiosios Britanijos ir Šiaurės Airijos Karalystės užsienio reikalų ministrų jungtinėje deklaracijoje. Ispanijos ir Jungtinės Didžiosios Britanijos ir Šiaurės Airijos Karalystės Vyriausybės informuoja Tarybą apie datą, nuo kurios pradedami taikyti minėti susitarimai. 3 straipsnis Duomenų rinkimo apibūdinimas 1. Kiekviena valstybė narė renka 1 straipsnyje nurodytus statistinius duomenis apie šiuos kintamuosius: a) keleivius; b) krovinius ir paštą; c) skrydžio etapus; d) turimas keleivių vietas; e) orlaivių judėjimą. Kiekvienos srities statistiniai kintamieji, jų klasifikavimo nomenklatūra, taip pat jų rinkimo periodiškumas ir apibrėžimai yra nustatyti I ir II prieduose. 2. Kiekviena valstybė narė renka visus I priede nurodytus duomenis apie visus jos teritorijoje esančius Bendrijos oro uostus, aptarnaujančius daugiau kaip 150000 keleivių per metus. Komisija parengia ir prireikus atnaujina Bendrijos oro uostų, minimų pirmoje pastraipoje, sąrašą 11 straipsnio 2 dalyje nustatyta tvarka. 3. Apie oro uostus, kuriems netaikoma 2 dalis, išskyrus tuos, kurie teikia tik nereguliarias komercines susisiekimo paslaugas, valstybės narės pateikia tik I priedo C1 lentelėje nurodytų duomenų metines ataskaitas. 4. Nepažeidžiant 2 ir 3 dalių, apie oro uostus: a) kurie aptarnauja mažiau nei 1500000 keleivių per metus, apie kuriuos šio reglamento įsigaliojimo datą nėra surinkta duomenų, atitinkančių I priede nustatytus duomenis; b) ir kuriems labai sunku įvesti naują duomenų rinkimo sistemą, valstybės narės 11 straipsnio 2 dalyje nustatyta tvarka ribotą laikotarpį, ne ilgesnį nei treji metai nuo 2003 m. sausio 1 d. gali perduoti ne visus I priede nurodytus duomenis. 5. Nepažeidžiant 2 dalies, apie oro uostus: a) apie kuriuos šio reglamento įsigaliojimo datą nėra pateikta duomenų, atitinkančių I priedo B1 lentelėje nustatytus duomenis; b) ir kuriems labai sunku įvesti naują duomenų rinkimo sistemą, valstybės narės 11 straipsnio 2 dalyje nustatyta tvarka iki 2003 m. gruodžio 31 d. gali perduoti tiktai turimus duomenis. 4 straipsnis Duomenų rinkimas 1. Duomenys renkami kiek įmanoma naudojantis turimais šaltiniais, palengvinant respondentams tenkančią naštą. 2. Valstybių narių nurodyti respondentai per nustatytą laiką privalo pateikti teisingą ir išsamią informaciją. 5 straipsnis Statistinių duomenų tikslumas Duomenų rinkimas grindžiamas išsamiomis ataskaitomis, nebent 11 straipsnio 2 dalyje nustatyta tvarka būtų taikomi kiti tikslumo standartai. 6 straipsnis Duomenų apdorojimas Valstybės narės naudoja duomenų apdorojimo metodus, užtikrinančius, kad pagal 3 straipsnį surinkti duomenys atitiktų 5 straipsnyje nustatytus tikslumo standartus. 7 straipsnis Rezultatų perdavimas 1. Valstybės narės Europos Bendrijų statistikos tarnybai pateikia 6 straipsnyje nurodytų duomenų apdorojimo rezultatus, įskaitant duomenis, kuriuos jos nurodo kaip konfidencialius, vadovaudamosi savo šalies įstatymais ar statistinės informacijos konfidencialumo praktika pagal Reglamentą (EB) Nr. 322/97. 2. Duomenims perduoti naudojamos I priede nustatytos formos duomenų bylos. Komisija nustato duomenims perduoti naudotinas bylas ir priemones 11 straipsnio 2 dalyje nustatyta tvarka. 3. Pirmasis duomenų rinkimo laikotarpis prasideda 2003 m. sausio 1 d. Duomenys perduodami kiek galima greičiau ir ne vėliau kaip per šešis mėnesius nuo rinkimo laikotarpio pabaigos. 8 straipsnis Duomenų platinimas 1. Susitarimai dėl Komisijos skelbiamų arba platinamų statistinių duomenų rinkimo rezultatų priimami 11 straipsnio 2 dalyje nustatyta tvarka. 2. Atitinkamus statistinių duomenų rinkimo rezultatus valstybėms narėms Komisija išplatina panašiu dažnumu, kuris nustatytas duomenų rinkimo rezultatams perduoti. 9 straipsnis Ataskaitos 1. Komisijos prašymu valstybės narės teikia visą informaciją apie naudojamus duomenų rinkimo metodus. Prireikus valstybės narės taip pat praneša Komisijai apie visus esminius naudojamų duomenų rinkimo metodų pasikeitimus. 2. Pasibaigus trejiems duomenų rinkimo metams, Komisija pateikia ataskaitą Europos Parlamentui ir Tarybai apie patirtį, įgytą taikant šį reglamentą, ypač jo 7 ir 8 straipsnius. 10 straipsnis Įgyvendinimo susitarimai Šio reglamento įgyvendinimo susitarimus, įskaitant derinimo su ekonomikos ir technikos pažanga priemones, ypač dėl: - šio reglamento priedų turinio specifikacijų suderinimo, - duomenų rinkimo charakteristikų suderinimo (3 straipsnis), - Bendrijos oro uostų, kuriems taikoma 3 straipsnio 2 dalis, sąrašo, - statistinių duomenų tikslumo (5 straipsnis), - duomenų bylų, kodų ir priemonių, naudotinų perduodant rezultatus Komisijai, apibūdinimo (7 straipsnis), - statistinių duomenų rinkimo rezultatų platinimo (8 straipsnis), nustato Komisija 11 straipsnio 2 dalyje nurodyta tvarka. 11 straipsnis Komiteto procedūra 1. Komisijai padeda Statistikos programų komitetas, įsteigtas pagal Sprendimo 89/382/EEB, Euratomas 1 straipsnį. 2. Darant nuorodą į šią dalį, taikomi Sprendimo 1999/486/EB 5 ir 7 straipsniai, atsižvelgiant į minėto 8 straipsnį. Sprendimo 1999/486/EB 5 straipsnio 6 dalį nustatytas laikotarpis - trys mėnesiai. 3. Komitetas patvirtina savo darbo tvarkos taisykles. 12 straipsnis Įsigaliojimas Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. vasario 27 d. Europos Parlamento vardu Pirmininkas P. Cox Tarybos vardu Pirmininkas M. Chrisochoïdis [1] OL C 325, 1995 12 6, p. 11. [2] OL C 39, 1996 2 12, p. 25. [3] 1996 m. vasario 29 d. Europos Parlamento nuomonė (OL C 78, 1996 3 18, p. 28), patvirtinta 1999 m. rugsėjo 16 d. (OL C 54, 2000 2 25, p. 79), 2002 m. rugsėjo 30 d. Tarybos bendroji pozicija (OL C 275 E, 2002 11 12, p. 33) ir 2002 m. gruodžio 18 d. Europos Parlamento sprendimas (dar nepaskelbtas Oficialiajame leidinyje). [4] OL L 42, 1999 2 16, p. 1. [5] OL L 52, 1997 2 22, p. 1. [6] OL L 184, 1999 7 17, p. 23. [7] OL L 181, 1999 6 28, p. 47. -------------------------------------------------- I PRIEDAS EUROSTATUI PERDUODAMŲ DUOMENŲ ATASKAITOS STRUKTŪRA A. SKRYDŽIŲ ETAPŲ DUOMENŲ BAZĖ (BENT JAU KETVIRČIO DUOMENYS) "Skrydžio etapo" duomenys siejami tik su reguliariuoju oro susisiekimu. Duomenų bylos įrašo forma Elementai | Kodo apibūdinimas | Nomenklatūra | Vienetas | Lentelė | 2 ženklų raidinis | A1 | | Duomenis pateikianti šalis | 2 ženklų raidinis | (1)ICAO šalies raidės | | Ataskaitiniai metai | 2 ženklų skaitmeninis | yy | | Ataskaitinis laikotarpis | 2 ženklų skaitmeninis | (2)Statra 291 red., 1991 m. balandis | | Duomenis pateikiantis oro uostas | 4 ženklų raidinis | (3)ICAO | | Kitas/pirmesnis oro uostas | 4 ženklų raidinis | (3)ICAO | | Atvykimas/išvykimas | 1 ženklo skaitmeninis | 1 = atvykimas 2 = išvykimas | | Reguliarūs ir nereguliarūs skrydžiai | 1 ženklo skaitmeninis | 1 = reguliarūs 2 = nereguliarūs | | Keleivių vežimo paslaugos/visos krovinių ir pašto vežimo paslaugos | 1 ženklo skaitmeninis | 1 = keleivių vežimo paslaugos 2 = visos krovinių ir pašto vežimo paslaugos | | Oro transporto įmonės duomenys | | (4)Nustatytini | | Orlaivio tipas | 4 ženklų raidinis | (5)ICAO + taksi skrydžio kodas | | Orlaiviu skrendantys keleiviai | 12 ženklų skaitmeninis | | Keleiviai | Orlaivyje vežami kroviniai ir paštas | 12 ženklų skaitmeninis | | Tonos | Skrydžiai | 12 ženklų skaitmeninis | | Skrydis | Turimos keleivių vietos | 12 ženklų skaitmeninis | | Keleivio vieta | B. SKRYDŽIŲ KILMĖS IR PASKIRTIES VIETOS DUOMENŲ BAZĖ (BENT JAU KETVIRČIO DUOMENYS) "Skrydžių kilmės ir paskirties vietos duomenys" siejami tik su reguliariuoju oro susisiekimu. Duomenų bylos įrašo forma Elementai | Kodo apibūdinimas | Nomenklatūra | Vienetas | Lentelė | 2 ženklų raidinis | B1 | | Duomenis teikianti šalis | 2 ženklų raidinis | (1)ICAO šalies raidės | | Ataskaitiniai metai | 2 ženklų skaitmeninis | yy | | Ataskaitinis laikotarpis | 2 ženklų skaitmeninis | (2)Statra 291 red., 1991 m. balandis | | Duomenis pateikiantis oro uostas | 4 ženklų raidinis | (3)ICAO | | Skrydžio kilmės/paskirties vietos oro uostas | 4 ženklų raidinis | (4)ICAO | | Atvykimas/išvykimas | 1 ženklo skaitmeninis | 1 = atvykimas 2 = išvykimas | | Reguliarūs ir nereguliarūs skrydžiai | 1 ženklo skaitmeninis | 1 = reguliarūs 2 = nereguliarūs | | Keleivių vežimo paslaugos/Visos krovinių ir pašto vežimo paslaugos | 1 ženklo skaitmeninis | 1 = keleivių vežimo paslaugos 2 = visos krovinių ir pašto vežimo paslaugos | | Oro transporto įmonės informacija | | (4)Nustatytina | | Vežti keleiviai | 12 ženklų skaitmeninis | | Keleivis | Pakrauti/iškrauti kroviniai bei paštas | 12 ženklų skaitmeninis | | Tona | C. ORO UOSTŲ DUOMENŲ BAZĖ (BENT JAU METŲ DUOMENYS) "Oro uostų duomenys" siejami tik su komerciniu oro susisiekimu, išskyrus "iš viso orlaivių skrydžių" duomenis, kurie apima visus orlaivių skrydžius Duomenų bylos įrašo forma Elementai | Kodo apibūdinimas | Nomenklatūra | Vienetas | Lentelė | 2 ženklų raidinis | Cl | | Duomenis pateikianti šalis | 2 ženklų raidinis | (1)ICAO šalies raidės | | Ataskaitiniai metai | 2 ženklų skaitmeninis | yy | | Ataskaitinis laikotarpis | 2 ženklų skaitmeninis | (2)Statra 291 red., 1991 m. balandis | | Duomenis pateikiantis oro uostas | 4 ženklų raidinis | (3)ICAO | | Iš viso vežtų keleivių | 12 ženklų skaitmeninis | | Keleivis | Iš viso tiesioginiu tranzitu vežtų keleivių | 12 ženklų skaitmeninis | | Keleivis | Iš viso pakrautų ir iškrautų krovinių ir pašto | 12 ženklų skaitmeninis | | Tona | Iš viso orlaivių skrydžių komerciniais maršrutais | 12 ženklų skaitmeninis | | Skrydis | Iš viso orlaivių skrydžių | 12 ženklų skaitmeninis | | Skrydis | KODAI 1. Duomenis pateikianti šalis Pagal naudotiną kodavimo sistemą kodui sudaryti naudojamas ICAO šalies raidinis indeksas, žymintis vietą. Belgija EB Danija EK Prancūzija LF Vokietija ED Graikija LG Airija EI Italija LI Liuksemburgas EL Nyderlandai EH Portugalija LP Ispanija LE Jungtinė Karalystė EG Austrija LO Suomija EF Švedija ES 2. Ataskaitinis laikotarpis 45 metai 21 sausis-kovas (pirmasis ketvirtis) 22 balandis-birželis (antrasis ketvirtis) 23 liepa-rugsėjis (trečiasis ketvirtis) 24 spalis-gruodis (ketvirtasis ketvirtis) 1-12 sausis-gruodis (mėnuo) 3. Oro uostai Oro uostams koduoti naudojami ICAO keturių raidžių kodai, nurodyti ICAO 7910 dokumente. 4. Oro transporto įmonės informacija Informacija, susijusi su oro transporto įmone. Sprendimas dėl šio kintamojo kodavimo priimamas 11 straipsnio 2 dalyje nustatyta tvarka. 5. Orlaivio rūšis Orlaivio rūšies kodui naudojami ICAO orlaivių rūšių kodai, išvardyti ICAO 8643 dokumente. -------------------------------------------------- II PRIEDAS APIBRĖŽIMAI Bendrijos oro uostas Bet kuri sritis valstybėje narėje, kuriai taikomos Sutarties nuostatos ir kurioje gali būti vykdomos komercinio oro susisiekimo operacijos. Komercinis oro susisiekimas Mokamas skrydis komerciniu orlaiviu arba daugiau į Bendrijos oro uostus arba iš jų. Skrydžiai gali būti reguliarūs arba nereguliarūs. Reguliariai teikiamos skrydžių paslaugos Paslaugos, susijusios su: 1) keleivių, krovinių ir (arba) pašto gabenimu už atlygį, suteikiant žmonėms galimybę individualiai nusipirkti vietą kiekvienam skrydžiui (tiesiogiai iš oro linijos ar jos įgaliotųjų tarpininkų); 2) skrydžių organizavimu tarp dviejų arba kelių tų pačių oro uostų: a) pagal paskelbtą tvarkaraštį; arba b) kurie organizuojami taip reguliariai ar dažnai, kad sudaro atpažįstamą sistemingą skrydžių seką. Nereguliariai teikiamos skrydžių paslaugos Paslaugos, teikiamos už atlygį, kitos nei paslaugos, priskiriamos reguliariai teikiamoms paslaugoms. Jos taip pat apima taksi tipo skrydžius. Keleivių vežimo paslaugos Visi skrydžiai, kuriais vežamas vienas ar keli kelionę apmokėję keleiviai, ir bet kokie skrydžiai, vykdomi pagal keleivių aptarnavimo tvarkaraštį. Visos krovinių ir pašto vežimo paslaugos Paslaugos, susijusios su reguliarius ir nereguliarius skrydžius vykdančiu orlaiviu, vežančiu krovas, kitas nei keleiviai, t. y. krovinius ir paštą. Skrydžiai valstybiniais orlaiviais Visi skrydžiai, susiję su karinėmis, muitinės, policijos, protokolo arba priešgaisrinėmis paslaugomis. Keleivių vienetai Rengiant Bendrijos oro uostų sąrašą, nurodytą šio reglamento 3 straipsnio 2 dalyje ir pereinamuoju laikotarpiu, nurodytu 3 straipsnio 4 dalyje, vienas keleivio vienetas prilyginamas vienam keleiviui arba 90 kilogramų krovinio ir pašto. Aviakompanija Oro transporto įmonė, turinti galiojančią veiklos licenziją. Kai aviakompanijos įsteigia bendrą įmonę arba priima kitokius susitarimus, pagal kuriuos dvi ar kelios įmonės atskirai įsipareigoja teikti ir parduoti oro transporto produktus vienam skrydžiui arba daugiau, nurodoma aviakompanija, kuri faktiškai vykdo skrydį. Skrydžio etapas Skrydžio etapas — tai orlaivio judėjimas nuo pakilimo iki nusileidimo. Techninis nutūpimas neturėtų būti klasifikuojamas kitaip nei bet koks skrydžio etapas. Neatsižvelgiant į judėjimo pobūdį (keleivių, krovinių ir pašto vežimas), jis klasifikuojamas taip pat, kaip orlaivio skrydžio etapas. Skrydžiai Skrydžių, vykdomų per skrydžio etapą tarp dviejų oro uostų, skaičius. Orlaiviu skrendantys keleiviai Visi keleiviai, įskaitant jungiamaisiais skrydžiais ir tiesioginiu tranzitu vežamus keleivius, kurių kelionė prasideda arba baigiasi duomenis teikiančiame oro uoste. Tiesioginio tranzito keleiviai Keleiviai, kurių tolesnės kelionės skrydžio numeris sutampa su jų atvykimo skrydžio numeriu. Orlaiviu vežami kroviniai ir paštas Visi orlaiviu vežami kroviniai, kiti nei atsargos ir bagažas; įskaitant skubias ir diplomatines siuntas, bet išskyrus keleivių bagažą. Turimos keleivių vietos Bendras keleiviams skirtų vietų, kurias galima parduoti skrydžio etapui tarp kiekvienos poros oro uostų, skaičius (išskyrus vietas, kurių negalima naudoti keleiviams dėl maksimalaus bendro svorio apribojimo). Kai tikslus lėktuvo vietų išsidėstymas nežinomas, galima pateikti įvertinimo duomenis. Skrydžio kilmės ir paskirties vietos Vežimas tam tikru skrydžiu, pažymėtu tuo pačiu skrydžio numeriu, suskirstytas pagal oro uostų, kuriuose vyksta įlaipinimas ir išlaipinimas, poras. (Kai keleivių įlaipinimo arba krovinio pakrovimo oro uostas nežinomas, orlaivio kilmės vieta laikoma įlaipinimo vieta, o kai nežinomas iškrovimo oro uostas, orlaivio paskirties vieta turėtų būti laikoma iškrovimo vieta. Vežami keleiviai Visi keleiviai, kurių skrydis prasideda arba baigiasi duomenis teikiančiame oro uoste. Išskyrus tiesioginiu tranzitu vykstančius keleivius. Pakrauti ir iškrauti kroviniai/paštas Visi į orlaivį pakrauti arba iš jo iškrauti kroviniai, kiti nei atsargos ir bagažas. Įskaitant skubias ir diplomatines siuntas, bet išskyrus keleivių bagažą. Iš viso orlaivių skrydžių Visi nekarinių orlaivių pakilimai ir nusileidimai. Įskaitant specialiųjų aviacijos darbų skrydžius, t. y. specialiąsias komercinio oro transporto operacijas, kurios iš esmės yra susijusios su orlaivių naudojimu žemės ūkyje, statybose, fotografavimui ir planavimui, taip pat su lakūnų mokymu, verslo/administraciniais bei kitais nekomerciniais skrydžiais. Iš viso komercines vežimo oru paslaugas teikiančių orlaivių skrydžių Visi mokami civilinių orlaivių pakilimai ir nusileidimai. --------------------------------------------------